Iуэхур ипэкIэ мэкIуатэ
ИлъэсыщIэм ирихьэлIэу ди къалащхьэм и сату щIапIэ куэдым зэхъуэкIыныгъэхэр ягъуэтынущ.
Мы Iуэхум теухуауэ Налшык къалэ администрацэм и къэпщытакIуэхэр «Искож» хьэблэм щыIащ икIи Неделинэ уэрамым хиубыдэ утым махуэ къэс бэзэр мыин щызэхэт хъуну къалъытащ, Ашуровым и цIэр зезыхьэ уэрамым сату щрамыгъэщIэжу. Языныкъуэхэр щIоуп-щIэ, Ингуш уэрамым бэзэрышхуэр щытеткIэ, абы псори щхьэ ягъэIэпхъуэ мыхъурэ, жаIэри. Мы упщIэм жэуап къритащ Налшык къалэ администрацэм потребительскэ рынокымкIэ и управленэм и тхьэмадэ Къущхьэ Мурат:
— Куэд щыгъуазэкъым «Искож» хьэблэм дэт бэзэрышхуэр муниципальнэ мылъкуу зэрыщымытым. Ар зейр «Сфера» ООО-рщ. Бэзэрыр, зэрыгурыIуэ-гъуэщи, псэуалъэ зэ-пэщхэмкIэ къещIэкIащ. Иджыпсту абыхэм псоми автомобиль пкъыгъуэ-хэр щащэ. Ахэр ерыскъыхэкIхэмкIэ сату зыщIхэм иратын папщIэ дэфтэр щхьэхуэхэр гъэхьэзы-рын, а щIыпIэм зэхъуэкIыныгъэшхуэхэр ще-гъэкIуэкIын хуейщ. Абы бэзэрыр зейхэр зэкIэ тегушхуэркъым. Iуэхур зэрыхъунур зэманым къигъэлъэгъуэнщ.
Шэрэдж Дисэ.
